《送侯邦彦自南谯游建业》
明代·张以宁

君向金陵去，云帆百尺悬。杯摇江色里，诗堕菊花前。

涂水明秋月，钟山起暮烟。凤台逢李白，一为问青天。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。